Република Србија

Општина Житорађа

Изборна комисија за спровођење избора

за чланове месних заједница

Број: 013-13-239/2022

Датум: 20.04.2022. године

Житорађа

На основу члана 24. став 1. тачка 7) Одлуке о месним заједницама на територији општине Житорађа („Службени лист града Ниша“, број 36/22) и Упутства за спровођење избора за чланове савета месних заједница на територији општине Житорађа број 013-13-238/2022 од 20.04.2022. године, Изборна комисија за спровођење избора за чланове савета месних заједница на територији општине Житорађа, на седници одржаној 20.04.2022. године, донела је

 **О Д Л У К У**

**о утврђивању образаца за спровођење избора за чланове савета месних заједница на територији општине Житорађа расписаних за 22. мај 2022. године**

**Члан 1.**

Утврђује се назив и изглед образаца за вршење појединих изборних радњи за спровођење избора за чланове савета месних заједница на територији општине Житорађа расписаних за 22. мај 2022. године.

**Члан 2.**

Обрасци за вршење појединих изборних радњи кандидата за чланове савета месних заједница на територији општине Житорађа су:

1) Изборна листа кандидата за Савет месне заједнице – пријава (Образац МЗ - 1/2022);

2) Овлашћење да се у име политичке странке поднесе изборна листа кандидата за чланове Савета месне заједнице (Образац МЗ-2/2022);

3) Сагласност носиоца изборне листе да буде носилац изборне листе кандидата за чланове Савета месне заједнице (Образац МЗ-3/2022);

4) Изјава бирача да подржава изборну листу кандидата за чланове Савета месне заједнице (Образац МЗ-4/2022);

5) Списак бирача који својим потписима подржавају изборну листу кандидата за чланове Савета месне заједнице (Образац МЗ-5/2022);

6) Изјава о прихватању кандидатуре за члана Савета месне заједнице (Образац МЗ-6/2022);

7) Решење о утврђивању збирне изборне листе листа са кандидатима за избор члана Савета месне заједнице (Образац МЗ-7/2022);

8) Гласачки листић за избор чланова савета месне заједнице (Образац МЗ-8/2022);

9) Контролни лист за проверу исправности гласачке кутије (Образац МЗ-9/2022);

10) Записник о примопредаји изборног материјала пре гласања између изборне комисије и бирачке комисије (Образац МЗ-10/2022);

11) Записник о раду бирачке комисије на спровођењу гласања и утврђивању резултата гласања за избор чланова Савета месне заједнице (Образац МЗ-11/2022);

12) Записник о примопредаји изборног материјала после гласања између бирачке комисије и изборне комисије (Образац МЗ-12/2022);

13) Уверење о избору за члана Савета месне заједнице (Образац МЗ-13/2022).

Обрасци прописани ставом 1. овог члана налазе се у прилогу одлуке и њен су саставни део.

**Члан 3.**

Ова одлука ступа на снагу даном доношења, а објављује се у „Службеном листу града Ниша“ и на веб-презентацији општине Житорађа.

 ПРЕДСЕДНИК

 Милена Јовановић